Леонтьев, Валерий Яковлевич
Лео́нтьев Вале́рий Я́ковлевич (вина 1949 шеран 19 мартехь, Усть-Уса юртахь, Коми АССР) — советийн а, российн а йишлакхархо, эшарийн автор, актёр. Российн халкъан артист (1996), Ленинан комсомолан совгIатан лауреат (1985), «Даймехкан гIуллакх дарна» 4-гIа тIегIанан (2005) а, Сийлаллин орденан (2009) а, ДоттагIаллин орденан (2014) а кавалер. «World Music Awards», ZD Awards, Оваци, Дешийн Граммофон совгIаташ делла, 1980—2001 шерашкахь российн музыкин рейтингашкахь наггахь а хийца ца лун «Шеран йишлакхархо» а, «Шеран шоу» а номинацешкахь толамхо ву. Кузьмин Николайн нанас вина ваша ву. Леонтьев Валерис лелийна шеран йишлакхархо дарж 11 шарахь моггIара (1980—1991, кхин а 1996 а, 1997 шш.), хилла хийца а ца лун къовсамхо оцу номинацин 21 шарахь (хьалхарчу пхеанна йукъахь 1980—2001 шш.) — ший а рекорд цхьаммо а хIинца а йохийна йац. Пхоьазза даьккхина Российн къоман совгIат «Оваци» оцу йукъахь 1998 шеран «Дийна туьйра» номинацехь а, бархIазза даьккхина «Озан некъ» совгIат оцу йукъахь 2009 шеран «Туьйра» номинаци. ДIайазйина 20 сов альбом, дукхахъерш царех йохкалора миллионийн тиражашкахь. Прессехь Леонтьев Валерийх олу российн эстрадан «мегаседа» а, «туьйра» а.